ثانیہ خان

ثانیہ اقبال خان (پیدائش: 23 مارچ 1985ء) ملتان  کی ایک  خاتون پاکستانی کرکٹ کھلاڑی ہے۔ وہ دائیں ہاتھ کی بلے باز  اور دائیں ہاتھ کی میڈیم پیس گیند باز ہیں۔  وہ بین الاقوامی سطح کے ساتھ ساتھ علاقائی سطح پر کرکٹ کھیلتی تھیں۔  انہوں نے 2009 کے خواتین کرکٹ ورلڈ کپ میں بھی دو میچ کھیلے تھے۔

کیریئر
وہ پائینر اسکواڈ ٹیم کی رکن ہیں جو 2003 سے آج تک پاکستان کرکٹ بورڈ خواتین  ونگ کے تحت کرکٹ کھیل رہی ہے۔ وہ اب تک  42 بین الاقوامی میچوں میں کھیلی ، جن میں مندرجہ ذیل ٹورنامنٹ/سیریز  شامل ہیں:

 ون ڈے ورلڈ کپ 2009ء
 ورلڈ کپ کوالیفائنگ راؤنڈ 2010ء
 ٹی 20 ورلڈ کپ 2010ء ، 2014ء
 ایشیائی کھیل  2010ء ، 2014ء
 آئی سی سی چیمپیئن شپ 2014ء ، 2015ء ، 2016ء

اس نے 2014ء ورلڈ کپ (سلہٹ) میں پاکستان کے لئے سب سے زیادہ وکٹیں حاصل کیں۔ 2014ء میں (دوحہ) قطر میں سہ ملکی کرکٹ سیریز میں  انہوں نے پاکستان کے لئے سب سے زیادہ وکٹیں بھی حاصل کیں۔2015ء میں وہ تمام فارمیٹ میں علاقائی  سیزن میں # 1 بولر بن گئیں۔اس نے اپنا آخری بین الاقوامی میچ 2016ء میں انگلینڈ کے خلاف کھیلا تھا۔اس کے بعد اس نے وقفہ اختیار کیا اور بطور آفیشل کیریئر کی تلاش شروع کی۔ اس کے ساتھ ساتھ  وہ ڈومیسٹک ٹورنامنٹ کھیلتی رہی۔ 2018ء میں انہوں نے علاقائی  ٹی ٹونٹی ٹورنامنٹ میں حصہ لیا اور ٹورنامنٹ میں زیادہ وکٹیں لینے والی خواتین باؤلرز میں دوسرے نمبر پر رہیں۔

کرکٹ آفیشل کے طور پر اچیومنٹ
2019 کو وہ گرینڈ کیمین آئی لینڈ میں خواتین اور لڑکیوں کی کرکٹ کے لئے سینئر ڈویلپمنٹ آفیسر کے عہدے پر فائز ہوئی۔ ترقیاتی کاموں کے ساتھ ساتھ اس نے کوچنگ کا تجربہ بھی حاصل کیا ، 5 سے 50 سال تک کے افراد کے لئے فٹنس پروگرام مرتب کیا۔ 3 سال بعد گرینڈ  کیمین جزیرے میں کرکٹ دوبارہ شروع کی۔اس نے خواتین اور لڑکیوں کے لئے آئی سی سی اے ماں اور بیٹی کی کرکٹ پروگرام ، اسکول کرکٹ اور اکیڈمی کرکٹ چلایا۔ 7 ماہ کے بعد اس نے استعفیٰ دے دیا کیونکہ وہ لیول 2 کوچنگ کورس پر توجہ مرکوز کرنا چاہتی تھی۔

ذاتی زندگی
وہ صوبہ پنجاب کے شہر ملتان میں پیدا ہوئی ہیں۔ اس  کا تعلق بلوچ خاندان سے ہے جو اپنی سخت روایات اور بہادری کے سبب مشہور ہیں۔

تعلیم
اس نے پنجاب یونیورسٹی سے فزیکل ایجوکیشن میں ماسٹر کیا ہے۔وہ درجہ اول کی کرکٹ کوچ ہے۔وہ پی سی بی کی طرف سے درجہ اول کی  فٹنس ٹرینر ہے۔وہ کھیلوں میں چائلڈ پروٹیکشن اور  فرسٹ ایڈ کی سند بھی حاصل کر چکی ہیں۔

مزید دیکھیے 
 خواتین کی کرکٹ
 پاکستان قومی خواتین کرکٹ ٹیم
 خواتین ایک روزہ بین الاقوامی
 فہرست پاکستان خواتین ایک روزہ کرکٹ کھلاڑی

حوالہ جات 

1985ء کی پیدائشیں
2010ء ایشیائی کھیلوں میں شریک کرکٹ کھلاڑی
ایشیائی کھیل 2010ء میں تمغا یافتگان
ایشیائی کھیل 2014ء میں تمغا یافتگان
ایشیائی کھیلوں میں کرکٹ میں تمغا یافتگان
ایشیائی کھیلوں میں طلائی تمغا یافتگان پاکستانی
ایشیائی کھیل، 2014ء میں شریک کرکٹ کھلاڑی
بقید حیات شخصیات
پاکستان خواتین کرکٹ کپتان
پاکستان کی خواتین عالمی ٹوئنٹی/20 کرکٹ کھلاڑی
پاکستانی خواتین کرکٹ کھلاڑی
پنجاب (پاکستان) کے کرکٹ کھلاڑی
پنجابی شخصیات
ملتانی شخصیات
پاکستان کی خواتین ایک روزہ کرکٹ کھلاڑی
ملتان سے کرکٹ کھلاڑی
زرعی ترقیاتی بینک خواتین کرکٹ ٹیم کی کھلاڑی
کراچی خواتین کرکٹ ٹیم کی کھلاڑی
ملتان خواتین کرکٹ ٹیم کی کھلاڑی